Tfunast ibujilen, tamsiwt B.Ḥ, tebder-d yiwen n wadeg “ nnig lkanun” (mi yeqqim mmis-nni n tmeṭṭut-nni amadur), maca tamsiwt Ǧ.F, ur t-id-tebdir ara. Ma d tamsiwt Ǧ.F, tebder-d amkan anda akken tella tezdayt, axxam n ṣṣelṭan, tala anda akken tufa Ʃica weltma-s, lbir anda akken teqqim teqrurt-nni d warraw-is, ma d tamsiwt B.Ḥ, ur d-tebdir ara idgan-agi. Ma yella deg tmacahut n Bu-yedmimen, tamsiwt Ḥ.M, tebder-d daɣen axxam n temɣart-nni uɣur tezdeɣ teqrurt-nni, akked tebḥirt-nni anda akken tufa teqrurt-nni agerruj-nni n yisurdiyen maca timsiwin niḍen ur d-bdirent ara aya.